EPPK-REN AGIRIA EUSKAL JENDARTEAR1 



epp[3 


Abian-ek eta Bagoaz!-ek otsailaren 20an antolatu autobusen martxak guregan sortutako 
poza eta emandako indarra bizi-bizi dugun honetan, bidaia horietan parte hartu zuten 
erkideei eskerrak emanez hasi nahi dugu agiri hail. Hain zuzen, egun horretan, EPPK-ko 
kideok barau egin genuen, gure kide Lorentxa Guimon askatzeko burututako ekimenen 
baitan. Hartara, bide batez, gure poza azaldu nahi dugu, herritarren eta presoen arteko 
ekimen bateratuaren ondoren, EPPK-ko mintzaide ere badenaren askatasuna eskuratu 
izanagatik. Orain, etxekoen babesean ahalik eta ongien zain dezala bere osasuna opa 
diogu. 

Martxa horien bidez, Euskal Herrira lotzen gaituzten zainak ureztatu eta indarberritzeaz 
gain, dinamika berri bati hasiera eman zitzaiola iruditzen zaigu. Urte hasieretako 
manifestazio erraldoiaren osteko mobilizazio beheraldi eta basamortua gaindituz. 

“Presoen gaiak” azken urteotan kokapen zaila izan du gatazkaren konponketaren eta 
askapen borrokaren baitan, ezker abertzalearen “arazo” bilakatuta ikusi nahi izan baitute 
Euskal Herriaren askatasunaren etsaiek. Badirudi, oraingoan ekuazioa askatzeko formula 
aurkitzeko bidean gaudela. 

Horretan asko lagundu du preso politikooi, zailtasun eta oztopoen gainetik, ezker 
abertzalearen Abian eztabaidan parte hartzeko aukera eman izanak. Euskal Herriaren 
askapen prozesuan dugun onena emateko lotu gintzaizkion borrokari eta horren ondorioz 
atxilotu, gutako asko eta asko torturatu eta espetxeratu gintuzten. Dugun onena ematen 
jarraitzeko nahi dugu ere askatasuna. Dena dela, kartzelan bahituta gauzkaten bitartean 
gure ahaleginak ez du etenik izango. 

Sasoi erabakigarria bizitzen ari gara berriro. Kartzeletan gauden militanteon ardura handia 
da, zein unetan gauden ondo identifikatu eta gure urratsak nora eta nola bideratu behar 
ditugun hausnartu eta erabakitzeko orduan. 

Hiru jarraibide nagusiri esker egin izan die aurre EPPK-k urte guztiotan bere aurka saiatu 
diren zigor-politikei: batasuna, elkartasuna eta herriarenganako lotura. Horiek izan behar 
dira orain ere gure jarraibideak. Eta batez ere orain, azken urteok Kolektiboak aspaldian 
bizi izandako gogorrenetakoak izan baitira. 

Aurrerantzean, beste batzuetan bezalaxe, Euskal Herriaren independentzia lortzeko 
bidean, kartzeletan bataila garrantzitsua jokatuko dela deritzogu. EPPK-ko kideok 
kontziente gara horretaz, eta arduraz jokatuko dugu, arestian aipatutako hiru jarraibideak 
ardatz. 

Kartzeletan ere eztabaida burutuko dugu. Noski, guztiok Euskal Herrian eta elkarrekin 
bageunde, errazagoa izango litzateke zeregina. Estatu espainiar eta frantsesak jartzen 
dizkiguten oztopoak gainditzeko euskal herritarren laguntza beharko dugu. 

Duela hiru hilabete genioen bahituta gauzkaten estatuek eginahalak eta bi egiten ari direla 


konponbidearen ateak ixteko, eta horretarako beste garai batzuetan, hitzez bederen, 
gatazka gainditzearen aide zeuden eragile batzuen babesa jasotzen ari zirela beren 
interes berekoien mesedetan. EAEko lehendakari Urkulluk eman du berriki esan 
genuenaren froga argia, deportazioaren eta sakabanaketaren arteko bereizketa eginez, 
90eko hamarraldiko PNVren “Madriletik gora” ospetsua berreskuratuz. Gure eta gure 
senide eta lagunen eskubideen urraketaren enkantea eginez. Oso gogoan ditugu 
errepideetan bizia galdu duten hamasei senide eta lagunak bezala, kartzela politika 
ankerraren ondorioz, lau hormaren artean edo askatasuna eskuratu berri hildako hogeita 
bi burkideak. 

Urkulluk, ardura ez ezik ahalmena ere badu euskal preso politikoon deportazioa amaitzeko 
orduan. Hori dela eta, EPPK-k eskatzen dio Urkulluri, EAEko lehendakari den neurrian, 
bere esku dagoen guztia egin dezala, Espainia luze-zabalean deportatuta (eta 
sakabanatuta) gauzkaten euskal hiritarrok Euskal Herriko kartzela batera ekar gaitzaten. 
Galde bera egiten diogu Nafarroako Foru Erkidegoko lehendakari Uxue Barkosi. 

EPPK-ko kideok Espainiako agintariei eskatua diegu Zaballako kartzelara eraman 
gaitzaten nahi dugula; gure nahi hori kontuan hartu eta beren esku dagoena egin dezatela 
eskatzen diegu, beraz, bai Urkulluri eta bai Barkosi, gure eskubideengatik ez bada, gure 
hurkoen sufrimenduari amaiera emateko eta Euskal Herrira bakea ekartzen laguntzeko 
urrats gisa. 

Herri bat edota herritarrak botere zanpatzaile baten aurka justiziaren aide borrokan ari 
diren lekuetan borrokalariak preso sartzen dituzte agintariek. Apirilaren 17an, Preso 
Politikoen Nazioarteko Egunaren karietara, EPPK-k urtero legez ekimen abarrak burutuko 
ditu kartzelaz kartzela. Bide batez, guk ere euskal herritarrei egun horretan antolatu 
manifestaziora joatera dei egiten diegu. Bihoakie gure agur iraultzaile eta elkartasunezkoa 
preso palestinarrei, kolonbiarrei, maputxeei, korsikarrei eta munduan zehar oinarrizko giza 
eskubideen aide borroka egiteagatik espetxean dauden guztiei. 

Askatasuna herrientzat! Justizia herritarrentzat! 

Euskal Herria bihotzean, 2016ko apirila 
EPPK Euskal Preso Politikoen Kolektiboa 


Euskal presoak Euskal Herrira! Amnistia! Autodeterminazioa! 



